《重过东野故居》
宋代·陈必复

郭外有村名孟堡，旧传君此卜幽栖。
草荒东野千年宅，水绕南山一曲溪。
人物不生诗渺渺，秋风无语恨凄凄。
可怜如许衣冠士，不为留祠向竹西。

作者简介：陈必复，字无咎，号药房，长乐（今属福建）人。宁宗嘉定间居封禺山中，结屋为药房吟所。理宗淳祐十年（一二五○）进士（《江湖后集》卷二三）。十一年为林尚仁《端隐吟稿》作序。著作已佚，仅《南宋六十家小集》中存《山居存稿》一卷。事见《南宋六十家小集·端隐吟稿》序。　陈必复诗，据汲古阁影宋抄《南宋六十家小集》及影印文渊阁《四库全书·江湖后集》等书所录，编为一卷。